ആലപ്പുഴയിലെ സ്റ്റുഡിയോകളിൽ ഫോട്ടോഗ്രാഫർ ആയി ജോലി നോക്കുമ്പോൾ 1987 ൽ ആണ് ഇന്തോ ടിബറ്റൻ അതിർത്തി പോലീസിൽ ഫോട്ടോഗ്രാഫർ ആയി ജോലി ലഭിക്കുന്നത്. 1997 ൽ ITTB യിൽ നിന്നും ഇദ്ദേഹം ഇന്ത്യയുടെ പ്രധാനമന്ത്രി, മുൻ പ്രധാനമന്ത്രിമാർ അവരുടെ വളരെ അടുത്ത കുടുംബാംഗങ്ങൾ എന്നിവരുടെ സുരക്ഷയ്ക്കായി രൂപം കൊടുത്ത പ്രത്യേക സായുധ സുരക്ഷാസേനയായ സ്പെഷ്യൽ പ്രൊട്ടക്ഷൻ ഗ്രൂപ്പ് (SPG) ലേക്കു മാറി . പ്രധാനമന്ത്രിമാരായിരുന്ന വി.പി. സിങ് , ചന്ദ്രശേഖർ , ഐ.കെ. ഗുജ്റാൾ , അടൽ ബിഹാരി വാജ്പേയി , മൻമോഹൻ സിങ് എന്നിവരുടെയെല്ലാം സുരക്ഷാ സംഘത്തിൽ പ്രവർത്തിച്ച ഇദ്ദേഹം സൈന‍ിക സേവനത്തിൽ നിന്നു 2008 ൽ വിരമിച്ചു . ഇപ്പോൾ ആലപ്പുഴ നഗരത്തിൽ ഗതാഗതം നിയന്ത്രിക്കുന്ന ഹോം ഗാർഡ് ആയി ജോലി നോക്കുന്നു .സർക്കാർ 1997 ൽ ഇദ്ദേഹത്തിന് അഞ്ചു ലക്ഷം രൂപയുടെ ക്യാഷ് അവാർഡ് പ്രഖ്യാപിച്ചിരുന്നു എങ്കിലും ഒരു ലക്ഷം രൂപ മാത്രമേ ലഭിച്ചുള്ളൂ , , .

ജീവിതരേഖ
1996 ഇന്തോ ടിബറ്റൻ അതിർത്തി പോലീസ് എവറസ്റ്റ് പര്യവേഷണം
1991 ഇൻഡോ - ജപ്പാൻ കാഞ്ചൻജംഗ പര്യവേഷണം
1992 ഇന്തോ ടിബറ്റൻ അതിർത്തി പോലീസ് എവറസ്റ്റ് പര്യവേഷണം